કેશોદ શહેર મધ્યમાંથી પસાર થતાં હાઈવે રોડ ઉપર તહેવારોમાં આડેધડ આયોજન વગરના કામ ચાલતાં હોય ત્યારે કેશોદ શહેર વેપારી મંડળ દ્વારા માર્ગ અને મકાન વિભાગ નાયબ ઈજનેર કેશોદને લેખિતમાં રજૂઆત કરવામાં આવી છે. કેશોદ શહેર મધ્યે પસાર થતાં જુનાગઢ-સોમનાથ હાઈવે રોડ ઉપર ટેલિફોન-મોબાઈલ કંપની દ્વારા આડેધડ ખોદકામ કરી દિવસો સુધી ખાડાઓ જેમના તેમ રાખી આપવામાં આવતાં વેપાર ધંધામાં પારાવાર મુશ્કેલી ઉભી થાય છે. કામ કરનારા વ્યક્તિને રજૂઆત કરવામાં આવે તો ઉધ્ધતાઈ ભર્યું વર્તન કરવામાં આવતું હોવાથી કેશોદ શહેર વેપારી મંડળના રાજુભાઈ બોદર, ગીરીશભાઈ વઘાસિયા, રાજુભાઈ પંડયા, નિતીનભાઈ પટેલ સહિતના વેપારીઓ દ્વારા નાયબ કાર્યપાલક ઈજનેર માર્ગ અને મકાન વિભાગને આવેદનપત્ર આપી રજૂઆત કરી છે.